Document ID: 31978R2457

Uredba Sveta (EGS) št. 2457/78
z dne 16. oktobra 1978
o sklenitvi Sporazuma v obliki izmenjave pisem med Evropsko gospodarsko skupnostjo in Republiko Tunizijo o nekaterih vinih s poreklom iz Tunizije, upravičenih do označbe porekla
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,
ob upoštevanju priporočila Komisije,
ker je bil Sporazum o sodelovanju med Evropsko gospodarsko skupnostjo in Republiko Tunizijo [1] podpisan 25. aprila 1976;
ker je Začasni sporazum [2], ki je bil podpisan istega dne, začel veljati 1. julija 1976 in se tako trgovinske določbe Sporazuma o sodelovanju predčasno uporabljajo;
ker je treba odobriti sporazum v obliki izmenjave pisem, kakor je navedeno v členu 20(2) Sporazuma o sodelovanju in v členu 13(2) Začasnega sporazuma o začetku veljavnosti ureditve za vina, predvidene v navedenih členih, ki imajo po tunizijski zakonodaji upravičenje do označbe porekla in so oproščena plačila carine pri uvozu v Skupnost v mejah letne tarifne kvote Skupnosti 50000 hektolitrov,
SPREJEL NASLEDNJO UREDBO:
Člen 1
Sporazum v obliki izmenjave pisem med Evropsko gospodarsko skupnostjo in Republiko Tunizijo o nekaterih vinih s poreklom iz Tunizije, in ki so upravičena do označbe porekla, je odobren v imenu Skupnosti.
Besedilo Sporazuma je priloženo k tej uredbi.
Člen 2
Predsednik Sveta se pooblasti za imenovanje osebe, ki je pooblaščena za podpis Sporazuma, ki zavezuje Skupnost.
Člen 3
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 16. oktobra 1978

Labels: 18
3
17
5